હવે પહેલો વરસાદ બીજો વરસાદ અને છેલ્લો વરસાદ એવું કાંઈ નહીં! હવે માટીની ગંધ અને ભીનો સંબંધ અને મધમધતો સાદ, એવું કાંઈ નહીં! સાવ કોરુંકટાક આભ, કોરોકટાક મોભ, કોરાંકટાક બધાં નળિયાં, સાવ કોરી અગાસી અને તેય બારમાસી, હવે જળમાં ગણો તો ઝળઝળિયાં! ઝીણી ઝરમરનું ઝાડ, પછી ઊજળો ઉધાડ પછી ફરફરતી યાદ, એવું કાંઈ નહીં! હવે.. કાળું ભમ્મર આકાશ મને ઘેઘૂર બોલાશ સંભળાવે નહીં; મોર આઘે મોભારે ક્યાંક ટહૂકે તે મારે ઘેર આવે નહીં. આછા ઘેરા ઝબકારા, દૂર સીમે હલકારા લઇને આવે ઉન્માદ, એવું કાંઈ નહીં ! હવે.. કોઈ ઝૂકી ઝરુખે સાવ કજળેલા મુખે વાટ જોતું નથી; કોઈ ભીની હવાથી શ્વાસ